રાજકોટ તાલુકાના ખીજડીયા ગામે રહેતા અને ઘરકામ કરતા મનીષાબેન રાજુભાઈ બાવળીયા નામના કોળી પરિણીતાએ કુવાડવા રોડ પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેમના પતિ રાજુભાઈ ધાવડી મંડપ સર્વિસ નામે વ્યવસાય કરતા હતા અને સાતેક વર્ષ પહેલા મકાન બનાવવા માટે પૈસાની જરૂરિયાત ઉભી થતા પતિએ ધમલપરના સીંતુ ઉર્ફે નૈનભાઈ જાડેજા, ખીજડિયાના કુવરા વીરજીભાઈ ભરવાડ, ખેરવાના રૂડા ભરવાડ અને રાજકોટના રણછોડ બાબુભાઇ ડાભી પાસેથી ઊંચા વ્યાજે પૈસા લીધા હતા તેનું વ્યાજ પણ તેઓ ભરતા હતા તેમ છતાં વધુ ને વધુ વ્યાજના ચક્રમાં પતિને ફસાવી દીધા હતા અને ઊંચું વ્યાજ માંગી અવારનવાર ફોન કરીને તેમજ રૂબરૂ આવીને ધાકધમકી આપતા હતા અને પૈસા નહિ આપે તો જાનથી મારી નાખવાની ધમકી પણ આપતા હતા થોડા વર્ષો પહેલા ઉઘરાણી કરી ઢીકાપાટુનો માર માર્યો હતો તેઓના ત્રાસથી પતિએ એક વખત આપઘાતનો પ્રયાસ પણ કર્યો હતો તેમજ ઘરેથી પણ ભાગી ગયા હતા ફરી ઘરે આવતા ફરીથી ઉઘરાણી શરુ કરતા ગત 23 તારીખના રોજ પત્ની મનીષાને પથ હું મારા બાળકોને ભૂખ્યા રાખી પૈસાની સગવડ કરવા જાવ છું પૈસા આવશે ત્યારે આવીશ તું મને ફોન નો કરતી પથ કહી ઘરેથી જતા રહ્યા છે જેઓ એક મહિના સુધી પરત નહિ આવતા અંતે આ ચાર વ્યાજખોરો સામે મનીલેન્ડ એક્ટ મુજબ ફરિયાદ નોંધાવતા પીઆઇ એમ આર પરમાર સહિતના સ્ટાફે જરૂરી કાર્યવાહી હાથ ધરી છે બે દીકરી અને એક દીકરા સહિતનો પરિવાર ચિંતાતુર અવસ્થામાં પરિવારના મોભીની રાહ જોઈ રહ્યો છે.